Ivica Rajić
Ivica Rajić je bivši komandant Druge operativne grupe HVO-a iz Kiseljaka. Pred Haškim tribunalom optužen za ratne zločine 1995, nakon čega se uz pomoć pojedinih institucija Republike Hrvatske skrivao od pravde sve do 6. aprila 2003. u Splitu gdje je živio pod lažnim imenom. Hrvatske vlasti su ga prebacile u pritvor Međunarodnog krivičnog suda za bivšu Jugoslaviju u Hagu u utorak, 24. juna 2003. Optužen je za masakr u selu Stupni Do. Ivica Rajić je priznao krivicu oktobra 2005. godine. U samom priznanju je sadržana i agresija Republike Hrvatske na Bosnu i Hercegovinu.